วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์

วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ () เป็นสถาบันแพทยศาสตร์แห่งที่ 2 ที่สังกัดของมหาวิทยาลัยธรรมศาสตร์ โดยเป็นสถาบันแพทยศาสตร์ลำดับที่ 21 ของประเทศไทย และเป็นสถาบันแพทยศาสตร์หลักสูตรนานาชาติแห่งแรกในประเทศไทย

 ประวัติ  
วิทยาลัยแพทยศาสตร์นานาชาติจุฬาภรณ์ ก่อตั้งขึ้นเมื่อวันที่ 28 สิงหาคม พ.ศ. 2555 เพื่อรองรับการเรียนการสอนโดยใช้ภาษาต่างประเทศเป็นหลักในการจัดการศึกษา โดยได้มีการตกลงแลกเปลี่ยนความร่วมมือระหว่างสถาบันในประเทศและต่างประเทศ โดยมีการลงนามความร่วมมือทางวิชาการระหว่างโรงพยาบาลบำรุงราษฎร์ บริษัท แพน ราชเทวี กรุ๊ป จำกัด (มหาชน) และมหาวิทยาลัยธรรมศาสตร์ 

ในส่วนของการเรียนจะเพิ่มเติมในเรื่องของภาษา โดยชั้นปีที่ 1 จะศึกษาวิชาศึกษาทั่วไปตามระบบทวิภาค ชั้นปีที่ 2 – 3 เป็นการศึกษาเป็นหน่วยการเรียน เป็นการศึกษาที่บูรณาการเนื้อหาวิชาหลายวิชาเข้าด้วยกัน โดยใช้ปัญหาทางการแพทย์เป็นหลัก ส่วนชั้นปีที่ 4 – 6 เป็นการศึกษาชั้นคลินิกตามหลักสูตรแพทยศาสตรบัณฑิต โดยใช้โรงพยาบาลธรรมศาสตร์เฉลิมพระเกียรติเป็นโรงพยาบาลหลักในการฝึกปฏิบัติงานของนักศึกษาและให้นักศึกษาใช้เวลาช่วงการศึกษาวิชาเลือกไปฝึกปฏิบัติงานโรงพยาบาลต่างประเทศ

 ทำเนียบคณบดี 
 ลำดับที่ รายนามคณบดี วาระการดำรงตำแหน่ง  1. รองศาสตราจารย์ นายแพทย์ กัมมาล กุมาร ปาวา พ.ศ. 2555 – 2561 2. รองศาสตราจารย์ ดร. นายแพทย์ อดิศว์ ทัศณรงค์ พ.ศ. 2561 – 2567 3. ผู้ช่วยศาสตราจารย์ นายแพทย์ พีระพงค์ กิติภาวงค์ พ.ศ. 2567 – ปัจจุบัน

 หลักสูตรการศึกษา 
ปัจจุบันวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ ทำการเรียนการสอนในรูปแบบโครงการพิเศษทั้งหมดโดยจัดการเรียนการสอนเป็นหลักสูตรนานาชาติโดยใช้ภาษาอังกฤษเป็นภาษาหลักโดยเปิดทำการเรียนการสอนในสาขาวิชา ดังต่อไปนี้

 ปริญญาตรี ปริญญาโท ปริญญาเอกหลักสูตรแพทยศาสตรบัณฑิต (หลักสูตรนานาชาติ)

หลักสูตรแพทยศาสตรบัณฑิต (หลักสูตรภาษาอังกฤษ)

หลักสูตรทันตแพทยศาสตรบัณฑิต (หลักสูตรทวิภาษา)

หลักสูตรวิทยาศาสตรบัณฑิต สาขาวิชาเทคโนโลยีหัวใจและทรวงอก (หลักสูตรนานาชาติ)

หลักสูตรแพทย์แผนจีนบัณฑิต (หลักสูตรนานาชาติ)

หลักสูตรทัศนมาตรศาสตร์บัณฑิต (หลักสูตรนานาชาติ)หลักสูตรวิทยาศาสตรมหาบัณฑิต (หลักสูตรนานาชาติ)
 สาขาวิชาแพทยศาสตร์บรูณาการ (หลักสูตรควบปริญญาโท–เอก)
 สาขาวิชาวิทยาศาสตร์ชีวคลินิก (หลักสูตรควบปริญญาโท–เอก)
 สาขาวิชาตจวิทยา
 สาขาวิชาพฤฒาวิทยาสังคม
 สาขาวิชานวัตกรรมชีวภาพและการเป็นผู้ประกอบการหลักสูตรวิทยาศาสตรดุษฎีบัณฑิต (หลักสูตรนานาชาติ)
 สาขาวิชาแพทยศาสตร์บรูณาการ
 สาขาวิชาวิทยาศาสตร์ชีวคลินิก
 สาขาวิชาตจวิทยา
 สาขาวิชานวัตกรรมชีวภาพและการเป็นผู้ประกอบการ

 สถาบันร่วมผลิตแพทย์ 
 สถาบันร่วมผลิตแพทย์ จังหวัด สังกัดศูนย์แพทยศาสตรศึกษาชั้นคลินิก โรงพยาบาลระยองระยองสำนักงานปลัด กระทรวงสาธารณสุข

 ดูเพิ่ม 
 มหาวิทยาลัยธรรมศาสตร์
 รายชื่อคณะและวิทยาลัยแพทยศาสตร์ในประเทศไทย

 อ้างอิง 
 วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์

แพทยศาสตร์นานาชาติจุฬาภรณ์
ธรรมศาสตร์